
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	                  Bucureşti, 01.06.2010 

     Pl-x 294/2010


     R A P O R T  
asupra propunerii legislative pentru modificarea şi completarea Legii nr.61 din 27 septembrie 1991 pentru sancţionarea faptelor de încălcare a unor norme de convieţuire socială, a ordinii şi liniştii publice
În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere în fond, cu propunerea legislativă pentru modificarea şi completarea Legii nr.61 din 27 septembrie 1991 pentru sancţionarea faptelor de încălcare a unor norme de convieţuire socială, a ordinii şi liniştii publice, trimisă cu adresa nr. Pl-x 294/2010 din 3 mai 2010, înregistrată sub nr.31/443 din 5 mai 2010.
Senatul, în calitate de primă Cameră  sesizată, a respins propunerea   legislativă în şedinţa din data de 26 aprilie 2010.

Potrivit prevederilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 

Consiliul Legislativ a avizat favorabil iniţiativa legislativă, conform avizului nr. 1504 din 16 decembrie 2009.

Guvernul prin punctul de vedere transmis cu adresa nr. 354 din 15 februarie 2010 susţine adoptarea iniţiativei legislative sub rezerva însuşirii propunerilor formulate şi cuprinse în punctul de vedere.

Comisia pentru apărare, ordine publică şi siguranţă naţională a avizat favorabil propunerea legislativă în şedinţa din 11 mai 2010 cu un amendament admis.

Propunerea legislativă are ca obiect de reglementare modificarea şi completarea Legii nr. 61/1991 pentru sancţionarea faptelor de încălcarea unor norme de convieţuire socială, a ordinii şi liniştii publice, republicată, cu modificările şi completările ulterioare, în sensul abrogării prevederilor art. 4, 5 şi 10, care cuprind norme referitoare la instituţia închisorii contravenţionale, precum şi completarea cu un nou articol, art. 71, în scopul prevederii competenţei poliţiştilor de frontieră de a constata contravenţiile prevăzute de actul normativ de bază, în cazul în care acestea sunt săvârşite în zona de competenţă a Poliţiei de Frontieră Române.
În conformitate cu prevederile art. 61 şi 68 din Regulamentul Camerei Deputaţilor, republicat, cu modificările ulterioare, membrii Comisiei juridice au examinat această iniţiativă legislativă împreună cu propunerea legislativă pentru modificarea şi completarea Legii nr.61 din 27 septembrie 1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată, trimisă cu adresa nr. Pl-x 290/2010 din 3 mai 2010, înregistrată sub nr.31/439 din 5 mai 2010.

Membrii Comisiei juridice au examinat iniţiativele legislative susmenţionate în şedinţa din 2 iunie 2010. În urma analizării celor două iniţiative legislative, membrii Comisiei juridice au hotărât să reţină propunerea legislativă pentru modificarea şi completarea Legii nr.61 din 27 septembrie 1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată, trimisă cu adresa nr. (Pl-x 290/2010) ca fiind iniţiativă de bază, urmând ca pentru propunerea legislativă pentru modificarea şi completarea Legii nr.61 din 27 septembrie 1991 pentru sancţionarea faptelor de încălcare a unor norme de convieţuire socială, a ordinii şi liniştii publice,  (Pl-x 294/2010) să se întocmească un raport de respingere, urmând ca unele dintre prevederile pe care aceasta le conţine să fie considerate amendamente la iniţiativa legislativă propusă spre adoptare. 

La şedinţa Comisiei juridice, de disciplină şi imunităţi au fost prezenţi 15 deputaţi din totalul de 28 membri ai acesteia. 

La dezbaterea celor două iniţiative legislative au participat, în calitate de invitaţi din partea Ministerului Administraţiei şi Internelor, doamna Irina Alexe, secretar de stat şi domnul Ioan – Nicolae Căbulea, adjunct al şefului Departamentului Ordine şi Siguranţă Publică.    
În urma examinării celor două iniţiative legislative şi a opiniilor exprimate de către membrii Comisiei şi de către invitaţi, s-a hotărât, cu unanimitate de voturi, să se propună plenului Camerei Deputaţilor, respingerea  propunerii legislative pentru modificarea şi completarea Legii nr.61 din 27 septembrie 1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată.
În raport cu obiectul şi conţinutul său, ce vizează modificarea unei legi organice, propunerea legislativă face parte din categoria legilor organice. 

  PREŞEDINTE,                              SECRETAR,                                                                                                 

 

   Daniel BUDA                     Gabriel ANDRONACHE                                      

Expert,
Roxana David
PAGE  
2

_968672787.unknown

